Clytra rotundata

Clytra rotundata er en bille som tilhører familiegruppen bladbiller (Chrysomelidae). Den er utbredt bare på Kypros.
.www.biol.uni.wroc.pl  besøksdato: 4. mars 2010

Clytra rotundata er omtrent 10 mm lang. Kroppen er noe langsmal sylindrisk, med en antydning til en dråpeform.

Den har et svart hode, scutellumet og halsskjold (pronotum). Dekkvingene er gul-røde, med to forholdsvis små svarte flekker hver, den fremste er på siden, mens den bakerste er mer på «ryggsiden».

De voksne (imago) billene lever av å spise blad på næringsplanten. Larvene er ikke planteetere, men lever derimot i maurtuer, der de spiser matrester, men trolig også kan forgripe seg på maurlarvene.

Hunnen legger eggene sine nær en maurtue, den kan også sitte i en busk over turen og slippe eggene ned på den. Eggene er beskyttet av en hard hinne, og blir båret inn i maurtua av maurene. Når larven klekker, beholder den hinnene som beskyttelse, og bygger på den med sandkorn og sekreter etter som den vokser, den unngår slik maurenes angrep.

Clytra rotundata tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

 Referanser 

 Eksterne lenker 

 Clytra rotundata www.biol.uni.wroc.pl 
 Clytra rotundata - Fauna Europaea
 Norsk Entomologisk forening

Kategori:Bladbiller
Kategori:Biller formelt beskrevet i 1961